### | | | | --- | --- | | | | | --- | | **Byråd** 24. september 2019 Sagsnr. 710-2019-12450 Dok.nr. 710-2019-193669 Helle Mikkelsen | | 149.                Anlægsbevilling - Projektering af nyt boligområde ved [adresse] i Hinnerup - Åbent

###

|  |  |
| --- | --- |
| Tidl. politisk behandling | BY, 27.11.18, pkt. 198 |
| Forventet sagsgang | TM-U, ØK, BY |
| Lovgrundlag | Lokalplan 369, [adresse]

###

**SAGENS INDHOLD**

Byrådet skal i denne sag tage stilling til en
anlægsbevilling på 2,75 mio. kr. til forundersøgelser og projektering af et nyt
boligområde i den nordlige del af Hinnerup.

Udstykningen, som er afgrænset af [adresse], [adresse],
Bøje Kristiansen og Ellen Kristensen, omfatter et samlet areal på ca. 8,6 hektar, hvor der
forventes udstykket 49 nye parcelhusgrunde.

Anlægsbevillingen skal finansiere udgifter til arkæologiske
og tekniske forundersøgelser samt projektering og udbud af vejanlæg.

Projekteringen har blandt andet til formål at afdække
mulige tekniske løsninger til lokal afledning af regnvand (LAR), samt at
indarbejde lokalplanens bestemmelser vedrørende indretning af vejarealer til
leg, ophold og bevægelse i projektmaterialet. Der vil ligeledes blive
udarbejdet en detaljeret indretningsplan for det samlede område, som vil
omfatte vejarealer, stiforløb og fælles friarealer.

Med baggrund i indretningsplanen vil der blive udarbejdet
budget og tidsplan for anlægsarbejdet.

Arkæologiske forundersøgelser på et mindre delareal samt
indledende forundersøgelser vedrørende LAR er påbegyndt i 1. halvår 2019.

En særskilt sag vedrørende anlægsbevilling til byggemodning
og udstykning af området, indeholdende en nærmere projektbeskrivelse og
indretningsplan, forventes forelagt til politisk behandling i december 2019.

**VURDERING**

Udstykning og byggemodning af arealet ved [adresse] er
en delvis realisering af lokalplan nr. 369. Den resterende del af
lokalplanområdet øst for Haarvej byggemodnes af en privat bygherre.

Teknik og Kultur vurderer, blandt andet på baggrund af
erfaringerne fra grundsalget på [adresse], at der generelt er stor
efterspørgsel efter parcelhusgrunde i Hinnerup.

Indarbejdelsen af LAR-løsninger giver – udover en potentiel
reduktion i udgifterne til kloakering - mulighed for etablering af veje med
attraktive opholds- og legeområder, udformes så trafikkens hastighed holdes på
et minimum.

Etablering af attraktive opholds- og legeområder vurderes
at være fremmende for et salg af boliggrundene i området.

**ØKONOMI**

Anlægsudgifterne til forundersøgelse, projektering og udbud
af et projekt for byggemodning af boligområdet ved Haarvej udgør
overslagsmæssigt 2,75 mio. kr. fordelt som følger:

|  |  |
| --- | --- |
| **Aktivitet** | **Beløb kr.** |
| Jord- og miljøtekniske undersøgelser | 250.000 kr. |
| Arkæologi | 1.800.000 kr. |
| Forundersøgelse vedr. LAR | 150.000 kr. |
| Detailprojektering og udbud | 450.000 kr. |
| Uforudsete udgifter | 100.000 kr. |
| **I alt** | **2.750.000 kr.** |

Posten vedrørende arkæologi dækker den obligatoriske
forundersøgelse og indeholder desuden budget til arkæologisk udgravning af et
mindre areal. På baggrund af resultaterne fra det allerede undersøgte område,
hvor der er udpeget et delareal til nærmere udgravning, forudsættes behovet for
egentlig arkæologisk udgravning til 20% af det samlede areal. Såfremt det viser
sig nødvendigt at foretage arkæologiske udgravninger på et større areal, vil
der blive fremlagt en særskilt sag om tillægsbevilling.

Der er i Budget 2019-22 afsat 5,3 mio. kr. i 2019 og 21,0
mio. kr. i 2020 til byggemodning og udstykning af området samt jordlægning af
højspændingskabler.

Byrådet besluttede 27. november 2018 at anvende 5,3 mio. kr.
i 2019 og 7,8 mio. kr. i 2020 til kabellægningsprojektet finansieret af de
afsatte rådighedsbeløb. Der er dermed et restrådighedsbeløb i 2020 på 13,2 mio.
kr. til udgifter vedrørende forundersøgelser, projektering og byggemodning af
boligområdet.

Da forundersøgelsen og projekteringen af boligområdet vil
blive gennemført i 2. halvår 2019, foreslår Teknik og Kultur, at udgifterne
finansieres ved at fremrykke 2,75 mio. kr. af det samlede restrådighedsbeløb på
13,2 mio. kr. fra 2020 til 2019.

Da byggemodningsprojektet vil indeholde særlige løsninger
vedrørende indretning af vejarealer og regnvandshåndtering (LAR), skal de deraf
afledte økonomiske konsekvenser vurderes. Økonomien forbundet med de valgte
anlægs- og driftsmæssige løsninger bliver vurderet i forbindelse med
forundersøgelsen og projekteringen.

Det bemærkes, at der er skitseret ca. 50 boliggrunde i
lokalplanen for området, og at salget af disse forventeligt vil medføre
salgsindtægter i størrelsesorden 70-75 mio. kr. ekskl. moms.

Særskilte sager om byggemodning, prissætning og salg af
grundene vil senere blive forelagt til politisk behandling.

**INDSTILLING**

Direktøren for Teknik og Kultur indstiller til Byrådet:

1.
At Byrådet godkender at fremrykke 2,75
mio. kr. af det afsatte rådighedsbeløb i 2020 vedrørende kabellægning,
udstykning og byggemodning ved [adresse] i Hinnerup til 2019.

2.
At Byrådet giver en anlægsbevilling på
2,75 mio. kr. til forundersøgelser og projektering af nyt boligområde ved [adresse]
i Hinnerup finansieret af det afsatte rådighedsbeløb.

**BESLUTNING**

***Teknik- og Miljøudvalget, 5. september 2019:***

Fraværende:Ingen

Indstilles godkendt.

***Økonomiudvalget, 17. september 2019:***

Fraværende:Ingen

Indstilles godkendt.

**Bilag**

|  |  |
| --- | --- |
| Kortbilag - Nyt boligområde ved [adresse] | 710-2019-169054 |